**KÉPZÉSI TÁJÉKOZTATÓ „B” KATEGÓRIÁHOZ**

1. **A képzőszerv neve:** Mozaik Autósiskola Bt.
2. **Cégforma:** Betéti Társaság
3. **Cégbírósági bejegyzés száma:** 01-06-790395

A képzési engedély száma: KE/ST/82/A/1977/1/2016

1. **Iskolavezető neve, elérhetősége (e-mail, telefon):**

Sinka Attila, e-mail: hello@mozaikautosiskola.hu, tel.: 06 30 401 59 48, www.mozaikautosiskola.hu

1. **Ügyfélfogadó címe, telefonszáma:**

1034 Budapest, Zápor utca 13/A

Telefonszáma: 06 70 622 3226

 **Ügyfélfogadás** **időpontja:**

Hétfő: 13:00-17:00

Szerda: 9:00-13:00

Csütörtök: 13:00-17:00

1. **Székhely címe, telefonszáma:**

1034 Budapest, Zápor utca 13/A

Telefonszáma: 06 70 622 3226

1. **A tanfolyamra való felvétel módja:**

A tanfolyamra való beiratkozás személyesen, irodánkban vagy e-mailben (online) lehetséges.

1. **Az előírt egészségi és PÁV alkalmassági vizsgálatok:**

„B” kategóriás jogosítványhoz 1-es csoportbesorolású egészségügyi alkalmassággal kell rendelkezni, amelyről igazolást a háziorvos ad ki.

Aki 5 alkalommal sikertelen forgalmi vizsgát tett - az adott járműkategóriában, - az a jogszabályban előírt pályaalkalmassági vizsgálat után folytathatja vizsgáit. (PÁV IV.) Pályaalkalmassági vizsgálatra a Pályaalkalmassági Vizsgálati Hatósági Főosztálynál lehet jelentkezni, címük: 1082 Budapest, Vajdahunyad u. 45., telefonszámuk: 06 1 814 1800.

1. **A tanfolyamra történő felvétel és a vizsgára bocsátás feltételei:**

**A tanfolyamra történő felvétel feltételei:**

* Érvényes személyazonosító okmány és lakcímkártya
* Legalább alapfokú végzettség (a végzettség igazolása a KRESZ vizsga időpontjában, a vizsga helyszínén, az eredeti bizonyítvány bemutatásával történik, vagy ha ez elmarad, akkor a tanuló a bizonyítvány bemutatásáig nem teheti le a következő vizsgáját)
* Betöltött 16,5 éves életkor
* A KRESZ tanfolyam díjának befizetése

**Vizsgára bocsátás feltételei „B” kategória esetén:**

* A tanfolyamra történő felvétel feltételeinek teljesítése
* Az első vizsgaeseményig az adott tanfolyam megkezdésétől számított kevesebb, mint 9 hónap telt el
* Az elméleti, majd a gyakorlati oktatás kötelező óraszámainak és előírt menettávolság (minimum 580 km) teljesítése
* Az elméleti vizsgára bocsátás feltétele, hogy a 17. életévénél legfeljebb 3 hónappal fiatalabb a tanuló
* A gyakorlati vizsgára bocsátás feltétele a betöltött 17. életév
* Érvényes orvosi alkalmassági igazolás (nem szükséges, ha a tanuló rendelkezik olyan vezetői engedéllyel, ami eleve orvosi engedélyhez kötött)
* A szolgáltatás ellenértékeként befizetett vizsgadíj

Az elméleti vizsgára bocsátás feltételei a 24/2005 (IV.21) GKM rendelet II. pontjának (A közúti járművezetők képzése) 10. §-a részletezi.

A gyakorlati vizsgára bocsátás feltételeit a 24/2005 (IV.21) GKM rendelet II. pontjának (A közúti járművezetők képzése) 11. §-a részletezi.

Amennyiben a tanuló a tanfolyam kezdetétől számított 9 hónapon belül nem jelenik meg elméleti vizsgán és 12 hónapon belül nem teszi le sikeresen az elméleti vizsgáit, akkor csak a teljes elméleti tanfolyam megismétlését követően jelenthető ismét elméleti vizsgára. Ennek költsége a tanulót terheli. Az elméleti vizsga 2 évig érvényes.

Forgalmi vizsgára csak az bocsátható, aki sikeres elméleti vizsgát tett és a kötelező gyakorlati órákat, valamint menettávolságokat teljesítette.

Vizsgáit az első sikeres Közlekedési alapismeretek (elméleti) vizsga időpontjától számított 2 éven belül kell teljesíteni. A határidő leteltével a tanulónak új tanfolyamon kell részt vennie.

A sikeres forgalmi vizsgát követő naptól lehet felkeresni bármelyik okmányirodát (nem kell a lakhely szerintit!), és kérni a jogosítvány elkészítését. Az okmányirodának 30 napja van a jogosítvány kiállítására, de általában jóval hamarabb megérkezik. A jogosítvány kiváltásához az alábbi okmányokra van szükség:

* esetlegesen már meglévő vezetői engedély
* orvosi alkalmassági igazolás
* közúti elsősegély-nyújtási ismeretek megszerzését bizonyító igazolvány
* felmentések alapjául szolgáló okirat
* személyazonosságot igazoló okirat.

A vizsgaközpont a sikeres vizsgáról kiállított vizsgaigazolást, az illetékes közlekedési igazgatási hatóság részére küldi meg, így a tanulónak ezzel semmi tennivalója nincsen.

Az elsősegély vizsgát a Magyar Vöröskereszt kirendeltségein lehet letenni.

1. **A „B” kategóriás jogosítvány megszerzésének tantárgyai**

Elméleti órák: közlekedési alapismeretek, járművezetés elmélete, szerkezeti- és üzemeltetési ismeretek. Az online KRESZ tanfolyam hozzáférési ideje 180 nap / 75 óra. Az online tanfolyamhoz póthozzáférés vásárolható, melynek díja 10.000 Ft, hozzáférési ideje 30 nap / 10 óra.

Gyakorlati órák: A gyakorlati órák 50 percesek, a pihenőidő 10 perc két tanóra között. Két gyakorlati tanóra összevonható. A kötelező óraszám 29 óra és amennyiben ezalatt az óraszám alatt teljesül az előírt 580 km, akkor a harmincadik óra a forgalmi vizsga órája.

A gyakorlati képzés csak akkor kezdhető meg, ha a tanuló a kategória összes elméleti tárgyából sikeres vizsgát tett és a Képzőszerv a nevére kiállította a vezetési kartont, amit a hatóság hitelesített.

1. **Járműhasználat, választható gépkocsi típusok:**

Választható típusok: Toyota Yaris, Skoda Scala, Skoda Roomster, Ford Kuga, Seat Leon, Ford Fusion, Ford Focus, Wolkswagen Golf, Opel Astra, Suzuki Swift, Suzuki Vitara, Toyota Corolla, Peugeot 308, Honda Jazz, Toyota Auris (automata) Toyota Corolla (automata).

A tanulónak lehetősége van a gyakorlati oktatót és a gépkocsi típusát megválasztani.

Az oktatóval történő személyes vagy telefonos megbeszélés alkalmával lehet egyeztetni a gyakorlati órák időpontját.

1. **Hiányzások pótlásának módja:**

Online tanfolyam esetén a hiányzás nem értelmezhető.

A gyakorlati oktatásról való távollétet, a megbeszélt foglalkozás előtt - 24 órával – következmény nélkül lehet lemondani. Az igazolatlantávolmaradás (szakoktatónál le nem mondott óra) pótóra befizetésének kötelezettségével jár.

1. **A tandíj összege, befizetésének módja:**

Online elméleti tanfolyam: 55.000 Ft/tanfolyam (180 nap / 75 óra)

Online elméleti tanfolyam angol nyelven: 75.000 Ft/tanfolyam (180 nap/75 óra)

Online elméleti tanfolyam póthozzáférés: 10.000 Ft (30 nap / 10 óra)

Online elméleti tanfolyam póthozzáférés angol nyelvű tanfolyamhoz: 20.000 Ft (30 nap/10 óra)

Online elsősegély tanfolyam díja: 15.000 Ft (90 nap/24 óra)

Gyakorlati vezetés alapóra: 9.900 Ft/tanóra

Gyakorlati vezetés pótóra: 9.900 Ft/tanóra

Intenzív gyakorlati vezetés alapóra: 10.900 Ft/tanóra

Intenzív gyakorlati vezetés pótóra: 10.900 Ft/tanóra

Másik iskolától érkezett tanuló adminisztrációs díja: 30.000 Ft

Másik iskolától érkezett tanuló alapóra: 10.900 Ft/tanóra

Másik iskolától érkezett tanuló pótóra: 10.900 Ft/tanóra

Az elméleti tandíj befizetése készpénzzel, illetve átutalással is teljesíthető.

Az elméleti tandíjat a tanfolyam elindítása után (vagy online tanfolyam esetén a regisztrációs e-mail kiküldése után) már nem áll módunkban visszafizetni.

A gyakorlati órák, valamint pótórák díja kizárólag az autósiskolának fizethető, aki a befizetett összegről minden esetben számlát állít ki a tanulónak. A szakoktató a képzési költség beszedésére nem jogosult!

A gyakorlati képzésre az első tíz gyakorlati tanóra befizetésével lehet jelentkezni.

A képzési díjak akkor tekinthetőek befizetettnek, ha azok a Képzőszerv bankszámláján jóváírásra kerülnek. A be nem fizetett gyakorlati tanóra megtartását az oktató jogosult megtagadni.

1. **Az egyes tantárgyak hallgatása és vizsgája alóli mentesítés feltételei:**

Az iskolavezető a képzés megkezdése előtt mentesíti az egyes tantárgyak foglalkozásain való részvétel alól azt a tanulót, aki a tantárgynak megfelelő szakirányú képesítéssel rendelkezik.

A mozgáskorlátozott, vagy siket tanulót a képzés elméleti tantárgyainak tantermi foglalkozásain való részvétel alól - kérésére - az iskolavezető mentesíti. A mentesített tanulók felkészítésében a képző szerv a tanulóval kötött külön megállapodás szerint működik közre.

1. **Áthelyezés:**

Abban az esetben, ha a tanuló a képzés befejezése előtt másik képzőszervnél folytatja tanulmányait, a fel nem használt (gyakorlati) tandíjat visszatérítjük, illetve a teljesített képzésről a Képzőszerv igazolást állít ki, mely a Képzőszerv irodájában személyesen átvehető (képzési igazolás).

A tanuló az esetlegesen igénybe vett kedvezményt köteles visszatéríteni az autósiskola részére.

1. **Oktatási helyszínek:**

**Elméleti oktatás:** 1034 Budapest, Zápor utca 13/A vagy online

**Gyakorlati oktatás:** szakoktatóval egyeztetett helyszínen

1. **Pótórák:**

A pótórák ára megegyezik a kötelező órák árával, kivéve, ha az aláírt Felnőttképzési szerződés erről máshogy rendelkezik.

A pótórákat minden esetben a szakoktatóval kell egyeztetni.

1. **Felügyeleti szerv:**

 Építési és Közlekedési Minisztérium

 1054 Budapest, Alkotmány utca 5.

 1358 Budapest, Pf. 14.

 info@ebm.gov.hu

 **Engedélyező hatóság:**

Innovációs és Technológiai Minisztérium

 1138 Budapest, Váci út 178.

 Telefon: +36-1-510 01 01

1. **A vizsgázó jogai és kötelezettségei:**

**A vizsgázónak joga van** a kiírt vizsgaidőpontban a vizsgán részt venni.Amennyiben a saját hibáján kívül a vizsga elmaradna, vagy meghiúsulna, úgy joga van ismételt vizsgaidőpontot kérni a vizsgadíj újbóli befizetése nélkül. Joga van a Közlekedési Alkalmassági és Vizsgaközpontnál bejelentést tenni, ha a vizsga eredményével nem ért egyet, vagy a zavaró eseményeket tapasztal a vizsgán. Az elméleti vizsga számítógépen történik.

**A vizsgázónak kötelessége** a vizsga időpontjában pontosan, kulturáltan megjelenni. A vizsga megkezdése előtt nyilatkoznia kell arról, hogy nem áll alkohol, vagy kábítószer hatása alatt. Tudomásul veszi azt, hogy ha a vizsga eredményét bármilyen módon befolyásolni próbálja, az a vizsga azonnali befejezését jelenti és jegyzőkönyv készül az esetről.

1. **Vizsgadíjak és azok megfizetésének módja:**

KRESZ vizsgadíj: 4.600 Ft

Forgalmi vizsgadíj: 11.000 Ft + 1.000 Ft adminisztrációs díj

Elsősegély (Vöröskereszt) vizsga: 15.500 Ft

A vizsgadíjak befizetését iskolánk intézi a Közlekedési Alkalmassági és Vizsgaközpont felé.

Kivétel: az elsősegély vizsga díja, valamint a sikertelen elméleti vizsgát követően - pótvizsgadíjat – a vizsga helyszínén is be lehet fizetni, ahol időpont-egyeztetéssel azonnal kérhető az ismételt KRESZ vizsga.

A pótvizsgadíj összege megegyezik az alapvizsgadíj összegével.

Amennyiben a vizsgázó késne, vagy nem jelenne meg a vizsgán – új vizsgaidőpontot - csak a vizsgadíj ismételt megfizetése után kaphat, kivéve, ha a hiányzást betegség okozta és erről hivatalos igazolással rendelkezik (orvosi igazolás, táppénzes papír). A kérelmeket - a betegség megszűnését követő 8 napon belül - a Közlekedési Alkalmassági és Vizsgaközpontnál személyesen, vagy e-mailben (budapest@kavk.hu) kell leadni. A KAV a határnapot elmulasztva benyújtott kérelmeket elutasítja. Vizsgánként egyszer vehető igénybe az orvosi felmentés.

1. **A vezetői engedély kiadása**

A sikeres forgalmi vizsgát követő naptól lehet felkeresni bármelyik okmányirodát (nem kell a lakhely szerintit!), és kérni a jogosítvány elkészítését. Az okmányirodának 30 napja van a jogosítvány kiállítására, de általában jóval hamarabb megérkezik. A jogosítvány kiváltásához az alábbi okmányokra van szükség:

* esetlegesen már meglévő vezetői engedély
* orvosi alkalmassági igazolás
* közúti elsősegélynyújtási ismeretek megszerzését bizonyító igazolvány
* felmentések alapjául szolgáló okirat
* személyazonosságot igazoló okirat

A tanulók panaszaikkal, észrevételeikkel az iskolavezetőhöz fordulhatnak személyesen, telefonon vagy akár e-mailben is.